Odense Adresse-Contoirs Efterretninger, 1839-09-06
J samme Tidende har Hr. Pastor Rothe fralagt sig de Beskyldninger, som en Hr. Fr. Braband i Commissionstidenden har fremsat i Anledning af det Hauschildtske Testamente. Heraf sees, at Pastor Rothe fra 1822 kun har een Gang om Aaret havt Besøg af Hauschildt, indtil denne i 1834 mistede sin Søn. H. anmodede nu R. om, med Hensyn til Testamentet, at give ham nogle Raad angaaende hvilke offentlige Stiftelser han skulde lade tilflyde Legater. Da Testamentet var færdigt, vidste R. endnu ikke, hvormeget han havde faaet, saasom han og Archivarius Winther i samme benævnedes universelle Arvinger, der skulde have det, der blev tilovers efter Legaternes Udredelse, men hvor stor Hs Kapital i det Hele var, vidstes ikke. Efterat en Broder til Fr. Braband ifølge Testamentets Bestemmelser havde faaet et Legat paa 1000 Rbd. udbetalt, meldte Fr. Braband sig og fordrede i en bydende Tone de 500 Rbd. af Legatet. Ham blev svaret, at derom maatte han henholde sig til sin Broder, thi efter Testamentets Ord havde han ingen Ret til Fordring, da han ikke opholdt sig i Demin i Pommern; tillige gjordes han opmærksom paa, at han, ved at føre saadant Sprog og kræve som Ret, hvad der i alle Tilfælde kun kunde opnaaes af Godhed, selv var Skyld i, at denne lukkede sig for ham, og at Man nægtede ham, hvad Man maaskee ellers vilde have tilstaaet (og virkeligen har tilstaaet Andre); ja, at hans trodsige Fremfærd gjorde en Gave umulig, da den vilde medføre Udseende af, at ham var skeet Uret, og desuden kunde paaføre Arvingerne Fordring af enhver uberettiget Beslægtet. Alligevel vedblev han sin Fordring og begjærte Domstolenes Kiendelse. Men under Proceduren frafaldt han Sagen, og den hævedes ved Dom. Derimod paastod han nu at hele Testamentet var falsk, skrevet Natten efter Hauschildts Død, og at han efter Loven var berettiget til 40,000 Rbd. i Arv. Forgiæves foreholdtes ham det Umulige heri, eftersom Notarius publicus havde verificeret Testamentet den 20 Mai, og den kongelige Confirmation, var givet den 10 Juni, men Hauschildt Død indtraf først den 17 Junii. Jkke destomindre paastod han ved lovligt Vidneforhør at kunne bevise sin Paastand, og stevnede virkeligen endog døde Folk som Vidner for Retten. Men da Forhøringen skulde foretages, frafaldt han atter. "Medens han procederede - vedbliver Pastor Rothe - blev jeg bestormet med Mæglings-Tilbud, mundtligt og skriftligt af hans Fuldmægtig, den afsatte Degn Dien fra Jylland, som var udkommen af Forbedringshuset og opholdt sig i Kjøbenhavn, og paa den anden Side med anonyme Breve, beregnede paa at sætte mig i Skræk for Navn og De Rygte, hvilke Breve altid sendtes mig, naar jeg skulde gaae til Kirke. 13de Søndag efter Trinitatis (den 25 f. M.) sendtes mig et anonymt Brev til Kirketid, med de afskyeligste Udtryk og dertil føiet Undsigelse, og under Tjenesten udspredtes rundt omkring et afskyeligt Rygte om mig, og selv senere en Opdigtelse om 2 ubarmhiertig af mig forskudte Børn, hvis Fader Hauschildt Søn skulde være m.m. Disse ere de Oplysninger, jeg troede at burde give. Jeg giver dem ikke af Mistillid til Medborgeres Dom; men fordi det forekommer mig som en skyldig Opmærksomhed imod Almeenheden, og især min Menighed, i en saameget omtalt Sag ikke at holde mig tilbage i tans Foragt, men at træde frem og forklare Sammenhængen, uagtet jeg finder de gjorte Jnsinuationer altfor uværdige til at indlade mig derpaa. 36 navngivne Embedsmænd og Borgere i Frederikshavn have i Aalb. Stiftst, indrykket en Erklæring, hvori der siges, at de med megen Misbilligelse have i de offentlige Blade læst flere Angreb paa Overanditeur Lassen.